
Debi n'e silencio di Minister Mike de Meza y di Director di Aviacion Civil, Edwin Kelly 

Diri gencia di InselAir ta sigui culpa Aruba 
cu e avionnan MD ta grounded na Aruba 

Mester busca e falta serca Secretario di Estado Sharon Dijksma 



TABATA diarazon ultimo, cu gerencia di 
InselAir, encabesa pa su CEO nobo, Gilles 
Filiatreault a haya ta bon pa acusa Aruba 
di e falta cu te ainda e avionnan MD di 
InselAir, ta grounded na Aruba, loke ta ser 
considera hasta como un boycott contra di 
InselAir. 

Un declaracion masha ridiculo, pasobra si e 
por a sigui e ultimo desaroyonan, tabata e 
Secretario di Estado cu ta atende e.o. asunto 
di Aviacion, Sharon Dijksma a duna di con- 
oce den un conferencia di prensa na Aruba 
cu lo laga Inspectornan Hulandes bin haci 
un evaluacion, y mientrastanto e avionnan 
MD ta keda grounded. 

E CEO Gilles Filiatreault a bisa di ta masha 
desapunta, y cu Aruba 
ta busca algo pa tene 
e avionnan di In- 
selAir na tera. 

Na Aruba, nos 
kier p’e avion- 
nan por bula, 
p a s o b r a 
mas tempo 
na tera, ta 
perdida so e 
c o m - 


pania lo sufri. Pero si e CEO bin cu declara- 
cionnan asina, siendo cu e mester sa mihor, 
ta candela e ta benta riba candela. 

Nos di AWEMainta, ta lamenta posicion 
tuma dor di gerencia di InselAir pa tin un 
pensamento eroneo asina, pero p’esaki nos 
tin cu culpa Minister di Transporte, Mike de 
Meza, kende hunto su Director di Aviacion 
Civil, Edwin Kelly, ta mantene un silencio 
hermetico y como tal gerencia di InselAir 
ta lcere cu nan por poepoe riba Aruba. 
Momento a yega pa nan bin di- 
lanti, y defende e politica di 
aviacion di Aruba, pero splica 
tambe kico Hulanda su In- 
spectornan ta haciendo. 

Aruba no tin motibo pa haci 
dificil, pa te hasta acusa Aruba di 
ta boycoteando InselAir. 

Lo contrario, Aruba 
ta considera 
InselAir un 
i\i partner di 
su turis- 


Pa hasta bisa cu pa motibo di un debe cu 
InselAir tin cu Gobierno, ta otro motibo 
pa mantene e avionnan di InselAir na tera. 
Ridiculo!!! 

Ta di spera cu Minister Mike de Meza of 
Edwin Kelly bin afo, y defende Aruba, pa 
pone un paro n’ee hendenan cu ta papia un 
cantidad di disparati, sin wak nan cara den 
nan propio spiel. 

Pero Gilles Filiatreault ta na direccion robez. 
Dirigi bo mes na Hulanda p/a Sharon 
Dijksma y puntr’e ki dia nan ta 
keda cla cu e inspeccionnan pa 
por release e MD-nan. 

Gobernador 
Boekhoudt di bishita 
na Mariniers Kazerne 


RECIENTEMENTE 

Gobernador Alfonso Boek- 
houdt tabata huesped special 
na Mariniers Kazerne na Sava- 
neta caminda cu el a ser ricibi 
pa Comandante Luitenant- 
Kolonel der Mariniers Timon 
van Dishoeck. 

Sr. Gobernador a ricibi un 
rondleiding amplio di e dife- 
rente divisionnan di e 
base militar y a sera 
conoci tambe 
cu entre otro 
sra. Zuleika 
Leon, 


kende t’e persona responsabel 
p’e personal local. Gobernador 
tabata hopi interesa tambe pa 
conoce mas di serca e tarea im- 
portante di Kustwacht y tambe 
e proyecto di Reformacion So- 
cial di nos hobenan. 
Gobernador Boekhoudt a lceda 
masha impresiona y stat- 
isfecho cu e bishita y a 
desea tur esnan envolvi 
di e tarea importante 
di vigilancia y de- 
fensa di nos isla 
hopi forsa y 
exito den nan 
funcion. 

Parlamentario Chris Dammers 

Turismo pa Aruba a reacciona 
posit vamente pa locual ta 
mercadonan clave 

AVP mustrando con ta hiba pais dilanti! 


E momento a yega pa partidonan den oposi- 
cion, habri wowo y reconoce e realidad di un 
Gobierno di AVP, cu ta gobema pa bienestar 
di nos pueblo, pa futuro di e interes general 
di e pais, Parlamentario Chris Dammers ta 
mustra. 

“Ya desde 2015 ATA debidamente ta tra- 
hando cu 2 estadisticonan, esta esun cu ta 
inclui e turistanan Venezolano y e otro cu 
ta exclui e turistanan Venezolano, simple- 
mente pa bo no bay gaña mes ariba un 
grupo di turista extra Venezolano cu ta bin 
nos pais pa negoshi di raspa dolar y bay bek. 
Sinembargo semper nos a bisa cu bo tin un 
grupo solido di un alrededor di 180.000 
turista Venezolano cu ta bin nos pais y ta 
gasta te hasta mas cu un turista den averahe. 
Pero dor e gruponan extra cu e ultimo 2 aña 
nan tabata bin Aruba nos tabata surpasa 
300.000 turista Venezolano cu awor ta 
normalisando bek. 

Si tuma e caida drastico cu ta tumando bek 
awe desde aña 2016 den e turistanan Vene- 
zolano - cu poco pa poco ta normalisando 
bek na cifranan di 2014 - ATA, conforme 
cu locual nos a discuti cu nan den Comision 
di Turismo di Parlamento na final di 2016, 
mester a injecta sumanan extra di mercadeo 
na un total di Afl. 4 miyon pa aña 2016, di 
cual 2 miyon a wordo inyecta den e ultimo 
kwartal di 2016. 

E frutanan di e injeccionnan extra aki nos 
por a mira directamente na final di aña 
2016, y ainda ta mirando esaki pa cu e luna 
di januari 2017, cu e siguiente cifranan, 
segun Chris Dammers. 

Nos ta mira cu pa luna di januari - si compa- 
ra 2016 cu 2017 - un subida substancial den 
e mercado di Merca cu un subida di 8.4%, 


mientrastanto cu Canada a subi cu 13.7% 
y Europa a subi cu 3.5%. Merca siendo nos 
mercado principal di semper. 

Tourism Receipt pa 2016 calcula dor di 
Banco Central di Aruba lo sali mas of menos 
na luna di maart 2017, sinembargo nos por 
wak cu pa locual t’e prome 9 lunanan di 
2016 esaki tabata $ 1.23 biyon cual ta un 
reduccion minimo di 0.4%. Parti di esaki 
ta relaciona n’e piek di turistanan Vene- 
zolanonan cu a bin den gran cantidad na 

2015 cu a wordo reduci basta pa 
2016, si nos compara e mesun 
9 lunanan di 2016 cu 2015. 

Igualmente si compara 
e lunanan di januari di 

2016 cu 2017 nos por 
mira cu e REVPar a subi 
solido cu 9% di US$ 

235.30 pa 256.48. E 
Average Room Occu- 
pancy a subi di 79.2% 
pa 84.9%. Pa locu- 
al t’e Average Daily 
Rate nos por wak cu 
esaki a subi tambe di 
US$ 296.93 pa US$ 

302.22. 

Pa locual t’e target- 
nan pa aña 2017 ATA 
a stipula e siguiente 
metanan nan dilanti: 

Pa locual t’e pasahero- 
nan cu ta bin y lceda 
cu transporte aereo ta 
pronosticando un crece- 
mento di 1.0%; 

Pa locual ta placa cu 
turistanan ta laga atras 


den nos economia ta pronosticando un 
crecemento di 1.0%; 

Pa locual t’e “Revenue per Available Room” 
nos lo bay wak un crecemento di 3.5%; 

Pa locual ta nos turistanan crucero nos por 
verwacht e aña aki un crecemento di 5%. 

Ta decisionnan cu ta sigui refleha e maneho 
cu Gobierno di AVP a bin ta ehecutando a 
base di su programa di gobernacion cu pueb- 
lo a sostene na 2013 caminda e prosperidad 

comparti, ta esencial 
den e maneho aki,” 
Parlamentario 
Chris Dammers 
a declara. 

Andin Bikker di POR: 

Mas Polis riba caya no ta e solucion mas pa seguridad, 

pero sistema di tecnologia! 


DEN conferencia di 
prensa di Partido POR, 
Plataforma Forsa Nobo, 
Andin Bikker a haya un 
pregunta tocante seguri- 
dad mirando cu mas di 
200 Polis a desplega nan 
vigilancia durante carna- 
val na Playa y otro 200 
na San Nicolas. 

Sr. Bikker a contesta 
cu e Minister ta aplica 
e mesun sistema tradi- 
cional. E1 a comenta cu 
si traha sopi semper cu 
mesun ingredientenan e 
sopi semper ta bay smak 
mescos. 

E no ta mira e solucion 
den ponemento di mas 
blauw riba caminda, sino 
na cambia pa un sistema 
moderno di seguridad, 
y a bolbe pone e ehem- 
pel di Hulanda, manera 
Rotterdam caminda nan 
ta hasta regala alarma di 
cas na e pueblo humilde 
cu nan por monitorea via 
internet mes. 

Nan a cuminsa instala 
camara na diferente skina 
y duna estimulo fiscal na 
diferente empresario pa 
por mehora nan seguri- 
dad y asina tin mas cos cu 
a prueba cu nan ta traha. 

Sr. Bikker ta kere cu si 
hopi hende di nos pueblo 
cu no tin manera pa yega 
na un alarma of paga 
monitoreo tur dia, si bo 
duna incentivonan pa 
cuminsa regala sisteman- 
an di alarma cu aworald 
via internet bo mes por 
monitorea kico ta pas- 
ando den bo cas y rond 
di dj’e, hopi hende cu 
tin alarma den su cas por 
sinti su mes un tild mas 
sigur pa bay wak p. e. 
Carnaval. 


Pero no por t’asina cu si 
e personanan ta bay wak 
Carnaval y ora bin cas ta 
confronta cu nan perte- 
nencianan a bay perdi, of 
cu tin intento di atraco of 
atraco mes riba nan. 


E caminda cu nos mester 
yega, segun sr. Bikker, 
ta bay no solamente na 
pone mas Polis riba caya, 
pasobra semper esey tin, 
aña aden aña afo ta haci 


e esfuersonan aki, sino 
mester bin cu otro alter- 
nativanan tambe pasobra 
obviamente e dimension 
aki no ta garantisando 
nos pueblo seguridad. 
“Cu tur respet bo por 


tin hopi blauw riba caya, 
pero no por tur caminda 
tampoco. P’esey bo mes- 
ter bin cu solucionnan 
alternativo, tecnologico 
pa cu esaki”, sr. Bildcer a 
bolbe reitera. 

Parlamentario Desiree de Sousa Croes (AVP): 

Habitantenan di Pos Chikito sumamente 
contento cu Green Corridor 


DESPUES di basta luna di carga pasenshi, por fin Green Corridor den bario di Pos Chikito 
ta kedando cla. Y e resultado ta mas bunita cu a spera. Klinkersnan a lceda masha nechi tur 
caminda, resalta asina e buntesa di nos bario, Parlamentario de Sousa Croes a expresa. 


For ora drenta Pos Childto, di pariba, esta di Savaneta, por mira e cambio postivo 
cu Green Corridor ta trece cu ne. Ambos banda di caminda, pazuid y panord, 
a haya su stupinan di ldinker y un caminda bunita asfalta. E casnan pega cu 
caminda cu añanan tabata guli stof, awor ta mira nan cas subi di balor tambe, 
e Parlamentario a continua bisando. 

Ademas, DOW a probecha y cuminsa asfalta mas caminda den bario di Pos 
Childto y Sabana Basora. Tur caminda di santo lo bira caminda di asfalt 
p’asina caba tambe cu stof constante tur caminda. E caminda di rotonde 
bay nord den Sabana Basora pa Rooi Frances, tambe lo haya pronto asfalt 
nobo, segun promesa di Minister Benny Sevinger na mi persona durante 
tratamento di Presupuesto 2017. 

Pues mas tarda luna di april Pos Chikito y Sabana Basora por ta feliz ora e 
Green Corridor keda cla completamente y tur caminda haya asfalt, Parla- 
mentario de Sousa Croes a duna di conoce. 

Embahador di Groenland 
cu bishita di cortesia pa 
Aruba Tourism Authority 


MANERA ya ta conoci, siman pasa tabatin e 
conferencia fructifero di EU-OCT, unda diferente 
pais a participa. Entre nan tabatin presente em- 
bahador di Groenland den Union Europeo, sr. 
Mininnguaq Kleist, cu a haci un bishita di cor- 
tesia na Aruba Tourism Authority. 


Groenland su GDP ta depende di in- 
dustria di pesca y actualmente nan 
ta amplia nan economia pa atrae 
turismo. Pa tal motibo e bishita di 
cortesia pa intercambia idea pa cu 
desaroyo den turismo. 


Riba potret por mira sr. 
Mininnguaq Kleist embahador di 
Groenland den Union Europeo, sra. 
Ronella Tjin Asjoe-Croes CEO di 
Aruba Tourism Authority y sr. Ced- 
rick Tilma, representante di Aruba den 
Union Europeo cu e buki Mi pret’i woivo 
ofreci dor di ATA. 


MICROSOFT LAUNCHES 0 Office 365 

FOR ARUBA & BONAIRE 

Starting March 1,2017 



Orfice 365 provides anywhere access 
to familiar Office tools, enterprise grade 
emait web conferencing, document 
management and business 
process workflows. 


What is 
□ Office 365 ? 

Experience the samc Office \ook and feel on your PC and 
all major browsers and tablet devkes. including iPad. 



NETPRO GROUP IS HAPPYTO ANNOUNCE THE OFFICIAL AVAILABILITY OF 
MICROSOFT OFFICE 365 ON ARUBA AND BONAIRE AS OF TODAY. 

GET MORE, PAY LESS. GROW YOUR BUSINESS WITH OFFICE 365 . JOIN USIN THE CLOUD! 

CALL NETPRO AND GET YOUR SUBSCRIPTION NOW! 


WWW.NETPROGROUP.COM 


SALESARUBA@NETPROGROUP.COM 

rausquin ta orguyoso 
di tin otro Master 
echnician' certifica pa 
Ford Motor Company 


CU hopi orguyo Yraus- 
quin ta anuncia cu Jamire 
Ras, miembro di su ekipo 
di mecanica a certifi- 
ca como ‘Master Tech- 
nician’ di Ford Motor 
Company. 

Pa bin na consideracion 
di un reconocemento 
como ‘Master Techni- 
cian’ di Ford Motor 
Company, tin un set di 
entrenamento cu e me- 
canico mester completa. 


E tecnico Jamire Ras a sa 
di cumpli cu tur e rekisi- 
tonan aki exitosamente. 

E logro aki ta muestra 
bibo di un di e vision- 
nan di e compania cu 
ta encurasha y motiva e 
miembronan di su ekipo 
pa alcansa e maximo 
nivel dor di ofrece nan 
entrenamento, benefi- 
cionan competitivo y un 
facilidad solido pa traha. 
Jamire Ras ta comparti e 


balornan di e compania 
ya cu ta un miembro di e 
famia di Yrausquin cu tin 
pasion pa su trabou cu e 
meta pa surpasa e expec- 
tativanan. Awo Jamire 
Ras ta certifica como un 
‘Master Technician’ pa 
motor diesel y motor di 
gasolin, cual certificacion 
ta consisti di 18 certifica- 
donan esencial. 

Ford, un di e prestigio- 
so marcanan di auto cu 


LEÑÑa o ÉyFERTEC N.V. 


Irmovation never felt so good. 


AIRCONDITION & REFRIGERATION 

Yrausquin ta representa, 
ta un fabricante inovador 
di auto cu continuamente 
ta introduci tecnologian- 
an nobo. P’esey ta impor- 
tante pa mecaniconan na 
su distribuidornan rond 
mundo, keda actualisa 
y brinda asina e miho 
servicio posibel na tur 
propietario di autonan 
Ford. 

Gerencia y coleganan 
di Yrausquin ta felicita 
Jamire Ras cu e logro aki 


y ta contento di por conta 
cu un Master Technician 
mas den e garashi cu ta 
garantisa e miho calidad 
di servicio cu e compania 
ta conoci p’e. Durante un 
reunion general, direc- 
tor Ruben Yrausquin a 
presenta Jamire Ras ofi- 
cialmente cu su plakaat 
di certificacion. 

Pa mas informacion to- 
cante Yrausquin, su mar- 
ca y servicionan bishita 
www.yrausquin.com . 



Auto ta alcansa persona 
crusando caminda na 


DIARANSON alrededor di 8’or, un accidente a 
sosode riba caminda di Savaneta, net patras di dokter 
di Savaneta, caminda un auto di Domino’s Pizza a 
alcansa un persona crusando e caminda. 

A pidi asistencia pa e persona cu tabata levemente 
herida. Segun e chauffeur, e persona a crusa su dilanti 
sin mira cu consecuencia cu el a alcans’e. 

Camara di Comercio 
a tene un segundo reunion 
cu fraccion di AVP 



MANERA a wordo 
acorda na final di e prome 
reunion entre fraccion di 
AVP y Camara di Co- 
mercio (KvK), a tuma 
lugar e segundo reunion 
p’asina sigui elabora rib’e 
puntonan di agenda. 
Algun topico cu a wordo 
dialoga extensivamente 
durante e prome reunion 
ta e. o. situacion di Caya 
Grandi, sosten na e em- 
presario hoben y “micro 
financing” pa empresario. 
Rib’e temanan aki a wor- 
do acorda cu KvK lo bay 
trece ideanan dilanti riba 
cua fraccion di AVP lo 
por duna nan opinion 
y asina cana e caminda 
pa yega na solucionnan 
concreto. 

Fraccion di AVP ta mira e 
importancia pa tuma den 
consideracion e opinion 
y sugerencianan di KvK 
riba comercio p’asina 
yuda den e desaroyo eco- 
nomico di Aruba. 

E di dos reunion tambe 
a bay hopi bon y a papia 
encuanto seguridad tur 
caminda en particular 


pa e empresario y su 
negoshi, un update encu- 
anto CITGO su desaroyo 
y situacion laboral, desa- 
royonan pa cu ROPV y 
infrastructura di Aruba 
y por ultimo a toca e 
tema di e plan cu tin pa 
cu dump y procesa sushi 
na Aruba. KvK a discuti 
cada un di e topiconan cu 


fraccion di AVP y a haci 
diferente remarke y pre- 
guntanan critico p’asina 
por haya un bista riba 
con fraccion di AVP ta 
opina riba esakinan. 
Fraccion di AVP di su 
banda a trece dilanti kico 
e situacion ta actual- 
mente y kico e plan di 
accion ta di banda di 


fraccion di AVP. 

E reunion a culmina cu 
esnan presente indicando 
cu e intercambio di opin- 
ion y ideanan treci dilanti 
ta hopi interesante y lo 
bay tuma e pasonan nece- 
sario pa por formalisa 
nan pa e bienestar gen- 
eral di Aruba. 


KvK ta recorda un y tur 
rib’e fecha cu e debat- 
enan lo tuma lugar cu ta 
diahuebs, 8 juni 2017 y 
diahuebs, 17 di augus- 
tus 2017. E debatenan 
lo ser transmiti en bibo 
via TeleAruba. Pronto 
KvK lo comparti mas 
informacion encuanto e 
debatenan. 











10 


AWEMainta Diabierna, 3 Maart 2017 


Falta di coordinacion y maneho di Gobierno 

Ta nifica pa comunidad cu 
proyectonan ta para of ta trance 


Segun Marisol Lopez-Tromp 



e topico 
aki. 


jj'n 


DEN rueda di prensa di Partido POR, drs. 
Marisol Lopez-Tromp, relaciona cu locual el 
a trece dilanti cu den Gobierno falta maneho 
y coordinacion entre e mandatarionan el a 
lansa e pregunta “kico esey ta nifica pa mi 
den comunidad?” 

Drs. Lopez-Tromp a splica cu esey ta nifica 
cu e placa di e pagador di belasting cu nos 
tur ta pone den presupuesto di Aruba y cu 
nos tur ta paga pa proyectonan y trabaonan 
cu Gobierno ta ehecuta, nos ta wak un 
situacion caminda cu proyectonan chikito 
of grandi sea nan ta pega, sea nan ta costa 
hopi mas tempo y hopi mas placa, sea nan 
a tranca of a para. 

Esey ta e realidad cu varios proyecto cu 
a wordo priminti cu a cuminsa y cu no a 
termina. 

Drs. Lopez-Tromp a sigui bisa cu pueblo ta 
keda puntra lsi dia e proyecto ta termina, 
kico ta bay sosode, y cada bes tin un motibo, 
pero e motibo principal ta falta di coordi- 
nacion, no solamente entre Ministernan 
pero tambe entre e departamentonan pa sa 
unda ta bay y ken ta haci kico y carga e re- 
sponsabilidad tambe pa 
esaki. 

Na e momentonan 
ald por wak cuan- 


cional cu por a yega asina leu y nos Prome 
Minister no ta atende esakinan y mas bien 
ta dedicando na otro temanan cu por tin un 
interes mas politico, mas interes por ta di 
campaña, pero di otro banda e temanan pa 
cual e t’ey den e funcion aki no ta wordo 
soluciona. 

A1 contrario, si bo laga cada Minister 
solucion’e na su mes manera, bo por haya 
conflicto, drs. Lopez-Tromp a splica. 

“Bo por haya conflicto hasta entre bo Minis- 
ternan. Y en bes di ta un rato keto y resolve 
esaki...e no ta sosode”, drs. Lopez-Tromp a 
expresa. E1 a sigui duna algun ehempel mas 
rib’e punto aki. 

Diferente decision grandi ta cay pa nos pais. 
P. e. tempo cu a bin cu e ley di supervision 
financiero, tempo cu nos gobernantenan a 
dicidi di bay haci un reapertura di e refineria 
y asina por menciona mas, ta topiconan 
grandi. 

Lo bo spera pa tin un discusion nacional 
riba nan, p’asina por yega na un sosten den 
comunidad rib’e topiconan aki. 

“Kico a pasa en realidad cu p. e. e parti di 
toezicht financiero riba nos pais? Sea bo 
por ta pro of bo ta con- 
tra, Parlamento 
mes a wordo 
sorprendi 
tocante 


A haya nos cu un ley cu nos no a pidi p’e 
como sifuera Parlamento lder esey. 
Mientras tanto, Gobierno a acorda caba 
cera cierto acuerdonan caba y Parlamento 
a haya su mes confronta cu un hecho”, drs. 
Lopez-Tromp a trece dilanti. 


Otro ehempel ta presupuesto di pais Aruba. 
E ta wordo aproba of desaproba. Tin Par- 
lamentario ta vota pro tin ta vota contra, 
pero realidad ta cu cada fin di aña nos ta 
haya nos mes cu un presupuesto supletorio 
cu ta nifica, mescos cu den un cas di famia, 
gastonan ta bin acerca, tin di nan inespera, 
tin di nan cu conscientemente ta tuma y ta 
sali mas hopi cu e placa cu bo tin. 

“Y na e momento ey Gobierno ta bini na 
carera pa Parlamento na december pa pidi 
Parlamentarionan aproba lolce nos a gasta 
na miyones extra di bo placa di pagador di 
belasting, aprobe den pura na december, 
pasobra si no nos tin un problema, si no tur 
loke nos ta haci ta ilegal”, drs. Lopez-Tromp 
a apunta. 


Tin ora e Parlamentarionan wak esaki may- 
oria bes e ta wordo aproba, tin bes no. Tin 
Parlamentarionan no ta vota pe, pero tin 
cosnan aden cu no por preveni y tin cosnan 
aden cu ta decisionnan tuma cu Gobierno 
no a pidi Parlamento aprobacion p’e. 
Consecuentemente miyones y miyones ta 
placanan extra. 

“Asina mi por menciona hopi ehempel mas 
pa pueblo compronde paldco ta importante 
pa tin coordinacion, pa tin un maneho, 
muy en particular pa decision 
di cada proyecto mester 
pensa pa ken mi ta hacie? 
Ken ta bay traha eynan? 
Nos ta prepara p’e? Nos 
famianan por carg’e? 


Tin suficiente cas pa car- 
ga tur e famianan cu ta 
bin acerca? Tin suficiente 
banki na scol pa carga 
tur e consecuencianan p. 
e. di hendenan cu ta bin 
biba na Aruba?”, Marisol 
Lopez Tromp a menciona. 

Aruba Bootcamp a wordo sera pa 
proteccion y seguridad di e hobennan 


CORTE a dicta cu e controversial Aruba 
Bootcamp mester wordo sera pa protec- 
cion y seguridad di e hobennan. Esaki 
despues cu varios keho alarmante di abuso 
den e campamento a bin den claridad. 
For di 2014, e campamento a wordo forma 
cu e fin di cuida, guia y educa hobennan 
entre 10 pa 22 aña di edad. Pero na 2015, 
e campamento a bira e blanco di critica 
despues cu comentario y yamadanan a 
cuminsa drenta tocante abuso tumando 


lugar contra e hobennan. 

Kehonan tabata varia entre e estado anti- 
higienico cu e hobennan tabata bibando 
den dj’e, maltrato fisico y emocional, y 
falta di cuido y alimento adecua. 

E Director di Aruba Bootcamp, Gilbert 
Webb ta haya cu no tabatin derecho pa 
sera su campamento y a exigi compen- 
sacion. 

Corte di otro banda a rechasa esaki, mi- 


rando e cantidad di prueba di abuso cu tin 
contra e campamento y e propio Gilbert 
Webb. 



Diasabra 1 1 di maart 


Competencia di Dictado Nacional 2017 

Ultimo dia pa inscribi ta 9 di maart 


FUNDACION Lanta Papiamento a lanta cu e 
meta pa conscientisa pueblo di Aruba di e balor di 
Papiamento como e lenga materno di mayoria ha- 
bitante di Aruba, pues como e idioma nacional di 
Aruba. Ademas, Papiamento ta e lenga oficial banda 
di Hulandes for di aña 2003. 

Esaki ta nifica cu tur hende por dirigi un carta oficial 
na Papiamento of Hulandes na cualkier compania 
of instancia, p. e. un carta di solicitud, un carta di 
lceho, un oferta. Pa motiva e pueblo pa skirbi Papia- 
mento ortograficamente bon, lo tin un competencia 
di dictado pa e interesadonan desde 12 aña. No warda 
te na ultimo pa inscribi! 

No laga nan contabo ldco bo a perde! Inscribi na: 
fundacion.lanta.papiamento@gmail.com . Ultimo dia 
pa inscribi ta dia 9 di maart 2017. 

Diasabra dia 11 di maart 2017 e participantenan 
mester presenta 6’or di atardi na EPI, pa registra y 
prepara pa e dictado. E dictado ta cuminsa 6’or y mey 
di atardi en punto. Lo tin un docente cu lo lesa e texto 
y e participantenan lo sldrbi locual nan a scucha. 

E participantenan cu menos fout lo ta e ganadornan 
di e Dictado Nacional 2017. Un team di docente y 
algun corector di Papiamento lo haci e trabou di coregi 
e trabounan, mientras lo sigui un programa alegre pa 
entretene e publico den e sala. Prome cu anuncia e 
ganadornan lo laga e participantenan mira e frasenan 
corecto di e dictado. 

Fundacion Lanta Papiamento ta desea tur partici- 
pante hopi exito! Na esnan cu no a “like” nos pagina 
di Facebook ainda, sinti bo liber pa haci esey! Papia- 
mento ta nos idioma nacional, ban proteh’e, balor’e 
y respet’e! 



wholesale 


Ta introduci productonan organico di 
Dinah Veeris na Aruba y ta invitabo 


pasa e siguiente boticanan 
pa ricibi mas informacion 
personalmente di Dinah 
Veeris y purba algun di e 
productonan 100 % natural 
aki. 


2 di maart 

• Mediq Botica Trupiaal 

10.OOam-12.00pm 

• Mediq Botica Centro Medico 

2.00pm-4.00pm 

• Mediq Botica San Lucas 

4.30pm-6.30pm 

3 di maart 

• Mediq Botica Oduber 

1.00pm-3.00pm 

• Mediq Botica Central 

4.00pm-6.00pm 



Organic 

Aruba 



"Cold drinks for local prices" All-you-can-eat world tapas 

Every Wednesday & Friday 


Opening hours: 

Sunday till Thursday 5pm-lam 
Friday and Saturday 5pm-3am 
Monaay CLOSED 



LIVE 

MU8IC 




Opening hours: 

Tuesday till Sunday 6 pm- 10 . 30 pm 

Monday CLOSED (same entrance as Café The Old Dutch) 




Email: papastapasaruba@outlooR.com Adres: Pos Abao 41 Tel: 593-4171 



Guardacesta a mtercepta 
transporte di arma y droga 


é... 

_ T>r 


i 


'N'LUWSTA' t 

CURftr.ir \ 


WILLEMSTAD - Diahuebs, 2 di 
maart 2017, Guardacosta di Caribe 
Hulandes a intercepta un boto transpor- 
tando arma y droga. E operador di radar 
di e Centro di Rescate y Coordinacion 
a detecta movecion pazuid di Corsou. 
Un unidad a sali for di punto di sosten 
Parera pa investiga. 


Pazuid di Daaibooi, a topa cu un boto 
tipo yola, cu tabatin cuater persona 
abordo. A controla e boto y descubri un 
cantidad di droga, seis arma y municion 
skerpi. 

E cuater sospechoso, tres di naciona- 
lidad Venezolano y un Dominicano, 
a keda deteni y entrega na autoridad, 
hunto cu e arma y droga confisca. In- 
vestigacion di e caso ta continua. 

Revolucioncmdo servicionan prepago 

Digicel ta lansa ## Ouick 
Pick Plans ## cu data y 
## unlimited talk ## 




DIGICEL un biaha mas a dal un paso 
mas dilanti den oferta pa servicionan 
di celular na Aruba, cu introduccion di 
“Quiclc Piclc Plans”. E paketenan pre- 
paid nobo ta inclui data y “unlimited 
talk”, mescos cu e paketenan tradicio- 
nal, pero na un mihor 
prijs. 


inovacion den telecomunicacion cu 
tecnologia nobo y ofertanan extraor- 
dinario pa comunidad di Aruba; activa 
bo Quick Pick Plan awe mes, of bishita 
cualkier di e tiendanan di Digicel rond 
Aruba pa mas informacion. 


New Quick Pick Prepaid Bundles 

Save more on Data, Talk £t Messaging 


Pick 


Activate on 

My Digicel app 

today! 


3GB 

Afl-2/?■ 


DAY 

DAY Afl.60 / PER 30 DAYS 


700MB 

A "-4/É AV 


DAY Afl.28 / PER 30 DAYS 


100MB 

AfL 6.50/DAY 


DATA 

+ 

UNLIMITED 

DIGICELTALK 

+ 

UNLIMITED 

WHATSAPP 

MESSAGING 


Pigicel 


Unlimited Digicel talk has a fair use policy of 8hrs per day. Unlimited WhatsApp will only allow unlimited WhatsApp messaging and NOT unlimited VOiP usage 
(i.e. WhatsApp calls). WhatsApp calls will use data from your data bundle. Terms and conditions apply, check our website for more information. 


Quick Piclc Plans ta inclui 
plannan di 1, di 7 y di 30 
dia pa clientenan prep- 
ago. E plannan pa dia ta 
cuminsa desde Afl.1.50 
y e plan cu e mihor balor 
t’esun di 30 dia, den cual 
e cliente ta paga Afl. 60 
pa luna y ricibi data, 
WhatsApp Messenger, 
SMS of bo app pa social 
media faborito, banda di 
yamadanan. 

Sea ta Facebook, Ins- 
tagram of Snapchat. Y 
tambe por disfruta di 
d’Music App. No tin un 
limite di e cantidad di 
yamada cu por haci cu 
Quick Pick Plans den e 
periodo defini di sea 1, 
7 of 30 dia. Por activa 
Quick Pick Plans via 
di “My Digicel App” 
E plannan ta mara na 
cierto condicion. 

Digicel ta celebra intro- 
duccion di Quick Pick 
Plans cu un oferta spe- 
cial, cu ta inclui un celu- 
lar pa un prijs special cu 
ta inclui e pakete di 30 
dia di data y unlimited 
talk . 

Pa solamente Afl. 165 
lo ricibi un DL 1 Lite. 
Pa Afl. 235 ricibi un DL 
1, y pagando Afl. 315, e 
cliente ta ricibi un DL 
Digicel ta sigui trece 

Bcrnco di Caribe Aruba N.V. ta habri 
su ATM nobo den bario di Paradera 



RECIENTEMENTE , Banco di Caribe a inaugura 
un ATM mas na Aruba. E ATM modemo aki ta ubica 
na Paradera Valley. 

Esaki ta un ATM nobo cu a wordo traha p’asina 
facilita tur nos clientenan di Paradera y vecindario. 


E ATM di Banco di Caribe cu ta operacional caba 
ta ubica net dilanti di e supermercado Garden Fresh 
Amba y banda di e stacion di gasolin na Paradera. 

Banco di Caribe tin mas plan pa expande su servi- 
cio den 2017 pa su clientela y pueblo di Amba en 
general. 



Homber 
benta 
riba acera 
despues di 
#/ hit and 
run #/ 

DIAHUEBS den 

oranan di mainta, 
a bati alarma pa un 
homber cu a wordo 
alcansa pa un auto. 

A constata cu ta tra- 
ta di un caso di “hit 
and run” y e chauf- 
feur di un pick-up 
color blanco a huy 
for di e sitio despu- 
es cu el a alcansa e 
homber. 

E victima, cu ta un 
conocido di Polis, 
a keda benta riba 
acera cu dolor den 
brasa. A pidi asisten- 
cia di ambulance pa 
atende cu e herido y 
transport’e pa Hos- 
pital pa un chekeo 
medico. 


Reconstruccion di caminda principal 
entre Pos Chikito pa Sabana Basora 


DEPARTAMENTO di Obra Publico ta informa cu pa 6 di maart 2017 e caminda 
principal entre Pos Chikito pa Sabana Basora lo bay ta parcialmente cera pa motibo 
di lo bay reconstrui e caminda di asfalt. 

E trabaonan di construccion lo tin un duracion di 135 dia di trabao. 

Pa medio di borchinan y hekinan di trafico lo bay indica cua partinan lo wordo cera 
durante oranan di trabao cuminsando for di 7’or di mainta te cu 4’or di atardi. 

DOW ta pidi comprension y disculpa pa cualkier inconveniencia cu e trabounan por 


* 



ROAD 

CLOSED 


t 

a 



ocasiona. 

Minister di Relacion Exterior, Bert Koenders: 

Na Aruba ta tene bon cuenta 
pa bienestar y prosperidad 
ta bon den balansa 


DURANTE su bishita na Aruba, Minister 
di Relacionnan Exterior, Bert Koenders a 
topa cu varios personahe, entre nan e Prome 
Ministernan di Corsou y Sint Maarten, 
Koeiman y Marlin. Tambe el a reuni cu 
Prome Minister Milce Eman y tabata ma- 
sha agradecido p’e inmenso trabou haci 
dor di Eman p’asina Hulanda a logra haya 
un asiento den Conseho di Seguridad di 
Nacionnan Uni. 

E1 a papia tambe encuanto e SDG’nan (Sus- 
tainable Development Goals). Un tema im- 
portante. Voznan rond mundo ta demanda 
liderazgo riba topiconan manera pobreza, 
desigualdad, cambio di clima, cuido medico 
y educacion pa tur mucha. 

Pa contesta e demandanan aki, lidernan di 
mundo a bin hunto pa discuti e agenda di 
Prosperidad Duradero cu nan kier alcanza 
pa aña 2030. 

E agenda ta contene 17 punto cu lo funciona 
como e metanan pa Prosperidad Duradero. 



Minister Bert Koenders: “E metanan nobo 
aki (SDG) cu e comunidad mundial a pone 
su dilanti pa logra ta regarda varios asunto. 
Entre otro desigualdad entre homber y 
muher, mortalidad di mucha y tambe medio 
ambiente. 

Na Hulanda nos a institui un comision pa 
traha riba e SDG’nan aki. 

E comision ta bin hunto pa reuni y ta tene 
bon bista p’e metanan di desaroyo aki wordo 
cumpli den e añanan nos dilanti. 

E ta algo masha importante pasobra ey ta 
unda bienestar y prosperidad ta topa cu 
otro den retonan hopi concreto.” 

Pa loke t’e bishita di Ronald Plasterk na 
Aruba y e palabranan di satisfaccion cu el 
a expresa pa loke ta CAFT, e presupuesto 
y e situacion financiero na Aruba, Bert 
Koenders a bisa lo siguiente. “Aki 
na Aruba ta tene bon cuenta 
pa bienestar y prosperidad 
ta bon balansa. Esey ta 
algo hopi importante. 


Nos mester percura pa den un economia 
moderno competitivo den cual nos ta den, 
pa tin inversionnan riba termino largo pa 
seguridad financiero y na mes momento 
inverti den comunidad. 

Na mi opinion e balansa ey ta mucho mas 
mihor na Aruba cu e tabata algun aña pasa.” 

Servicio pa 
Comunidad 


ák -M 


Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Eagle N.V. 

Pariba di Brug: 

Seroe Preto N.V. 


Dokter na Warda 


Pabou di Brug: 

Eluisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 

Oranjestad, Aruba 
Tel: 583-1400 Fax: 583-1444 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


Prome Min ster 
di Corsou, 

Hensley Koeiman 
a reuni cu 
Premier Mike 
Eman riba 
cooperacion 

PROME Minister di Corsou, Hensley Koeiman 
tabata presente n’e conferencia di Association of 
Overseas Countries and Territories of the European 
Union, OCTA cu siman pasa a tuma lugar na Aruba. 
Na final di e reunion ald, e presidencia cu tabata 
den man di Prome Minister Mike Eman di Aruba a 
wordo pasa pa Premier di Turks ScCaicois, Sharlene 
Cartwright Robinson. 

Durante e reunion di OCTA a keda presenta e pro- 
grama cu Aruba a hinca den otro pa miembronan di 
e asociacion como cu na 2020 lo mira fin di e apoyo 
p’e partnership di UE-OCT, manera describi den e 
decision di Conseho di Minister di UE. 

Cu e programa aki, Prome Minister Eman a bisa, 
e ta spera cu por cuminsa cu un consulta politico 
amplio entre miembronan di OCT y e 4 Estadonan 
miembro di UE, cu tin relacion cu e islanan cu ta 
conecta na nan, riba e balor agrega di un sociedad 
UE-OCT despues di 2020. 

Hensley Koeiman ademas di e reunion di OCTA 
a probecha pa reuni cu Prome Minister Mike 
Eman y a informa cu esaki a bay “tremenda- 
mente bon”. 

T’e tipo di reunionnan cu mester tuma 
lugar mas biaha pa explora e posibilidad- 
nan di por traha cu otro, Koeiman a bisa. 

E1 a sigui splica cu a papia en general 
riba asuntonan cu ta regarda 
Aruba, Sint Maarten y Cor- 
sou, y un biaha mas a papia di 
programa reunionnan struc- 
tura pa mira proyectonan 
unda por completa otro y no 
competi cu otro. 

E ta lamenta cu dor di falta 
di tempo, nan no a logra bay 
mas amplio riba algun tema 
specifico di discusion. Pero 
si a bin dilanti cu e paisnan 
den Reino ta para hunto. 

Den e reunion cu Prome 
Minister Mike Eman ta- 



bata presente tambe su colega di Sint Maarten, 
William Marlin. 

Koeiman a menciona tambe e situacion cu Corsou 
ta pasando aden awor, unda cu despues di eleccion 
na september ultimo, ya caba e Gobierno a cay. 

E situacion aki, el a sigui bisa, no ta nada bon, pa 
stabilidad di un pais. 

“Esald ta algo cu mi no ta contento cune. Un pais 
cu no tin un gobernacion stabiel ta keda reflexiona 
den su economia, pero tambe den e animo di e 
pueblo pa bay vota. 

E ta algo cu mi no ta contento ni orguyoso di dje. 
Mi ta spera cu awor tin stabilidad y cu e pueblo 
scoge di un manera cu tin claridad riba partido cu 
ta gana, y no yen di partido chikito pa forma Gobi- 
erno, pasobra e ta debilita e situacion pa Gobierno. 
No por t’asina cu e agenda ta pa baha un Gobierno 
den 50 dia.” 

Tambe Minister Hensley Koeiman a participa den 
e Caribbean Sustainable Development Forum cu a 
tuma lugar siman pasa. 

Como sponsor orguyoso 

Aruba Bank ta celebra preme 
aniversarie di Aruba Soccer 
Academy cu un dushi treat 






1 »• ** v ^ 







ARUBA Soccer Academy (ASA) ta celebrando su di prome ani- 
versario cu un clinica riba dia 12 di maart, asina reflehando nan 
meta principal, esta educacion y mehoracion di calidad di futbol 
na Aruba. ASA a manda un invitacion pa teamnan di futbol pa 
manda tres hoben futbolista kende ainda no ta train cu ASA, pa 
e clinica aki. Un total di 60 hoben lo participa. 

E academia ta ofrece trainingnan na un nivel halto cu hopi atencion 
pa detaye, principalmente tecnica di wega den tur su facetanan. 

Aruba Bank como un di e sponsornan orguyoso di Aruba Soccer 
Academy a celebra nan di prome aniversario hunto cu e hunga- 
donan hoben, y dirigentenan, cu un sorpresa. Ta un placer y honor 
pa ta un sponsor di e team dinamico di ASA y brinda sosten na 
hobennan talentoso di Aruba cu tin e soño y determinacion grandi, 
esta di hunga futbol na un nivel halto localmente, como tambe 
riba veldnan den exterior. 

Aruba Bank a brinda e hobennan cu ta train cu ASA un dushi 
treat den forma di un bolo pa celebra e di prome aniversario di 
nan organisacion, y ta encurasha tur mucha cu ta train cu ASA y 
lo cuminsa train cu ASA hopi exito, perseverancia y bon energia 
pa sigui contribui na e Deporte Rey. 

Competencia Artedi Palabra 2017den Cas di Cultura 



COMISION Organisado Arte di Palabra Aruba cu cooperacion di 
Gobiemo di Amba ta organisando e competencia di Arte di Palabra 
2017 cual lo tuma luga riba diasabra 4 di maart 2017, cuminsando 
pa 6’or di atardi den Cas di Cultura. 

E hobennan di diferente scol segundario ta competi cu nan poema 
y storia cortico den nos dushi idioma Papiamento. Tur aña e cre- 
atividad y e entusiasmo di e hobennan ta uno cu ta creciendo mas 
y mas. 

Desde 2009, Comision Arte di Palabra Amba, ta organisa e com- 
petencia di poesia y storia cortico entre e hobennan di Enseñansa 
Avansa.Y tambe un competencia di Haiku pa publico general. 

Dos persona lo ser reconoci durante di e anochi aki mirando nan 
trayectoria y logronan. 



Considerando e curiculo extenso di e persona rib’e tereno aki, a 
tuma e decision di nombra Mag. Ling. sr. Ramon Todd Dandare 
pa aña 2017. 

Tambe lo duna un reconocemento special na un hoben cu a destaca 
y a contribui na nos idioma materno Papiamento, cu su creacionnan 
artistico y cancionnan. 

Mirando tur e diferente composicion cu el a traha, cual ta un arte 
di palabra riba su mes, a tuma e decision di nombra sr. Jonathan 
‘Jeon’ Thiel como un ehempel pa nos hobennan, pa acepta un 
reconocemento pa aña 2017. 

Comision ta invita henter e pueblo di Amba, amantenan di poesia 
y storia cortico, tambe tur e scolnan pa bin apoya nos hubentud 
durante e anochi aki den Cas di Cultura caminda entrada ta 
completamente gratis. 


E aña aki, Comision Arte di Palabra Aruba, a propone pa duna 
reconocemento na un persona cu a aporta grandemente na e desa- 
royo di nos idioma materno Papiamento. 


Departamento di Cultura Aruba bou auspicio di Ministerio di 
Cultura ta felicita esnan cu a ricibi nan reconocemento di parti di 
Comision Organisado. 

Clientenan hayando guia con pa download den nan celular 


"My Digicel App ,r to pone tur servicio den bo plnnt'i man 




RECIENTEMENTE , Digicel a introduci “My Digicel App” cu 
e lema “Manage Your Digicel Life” y ta pone e control di tur bo 
servicionan di comunicacion cu Digicel den bo plant’i man. 

Activa un plan, Top Up saldo di cuenta prepaid, check balans rib’e 
cuenta y mucho mas, tur cos awo ta posibel via di un App cu ta 
simpel pa instala y facil pa uza. 

Cu My Digicel App e cliente por check su balans di credito y controla 
su gastonan miho, tambe e ta informa na cada momento cuanto 
su cuenta ta. 

E App ademas ta unda cu e cliente ta check y tin miho control riba 
su uzo di data. Cu miho control, e cliente ta maneha su data miho 
p’asina e ta semper conecta. Si acaso e cliente su data caba of ta 
cabando, e por facilmente cumpra pa medio di e App e plan cu e 
ta prefera. 



E otro servicionan cu e cliente tin control riba dj’e y por cumpra 
pa medio di My Digicel App ta e paketenan di SMS y “Roam Like 
You’re Home”. 

Ademas di tur e beneficionan y eficiencia cu e uzo di My Digicel 
App ta ofrece, tur cliente ta lceda bon informa di tur promocion y 
ultimo ofertanan cu Digicel ta ofrece. 

Download My Digicel App ta facil, pero tur cliente cu ta desea 
asistencia cu esaki por acudi na un di e tiendanan di Digicel, unda 
cu coleganan ta semper para cla pa yuda. E proceso ta tuma masha 
tild tempo y e beneficionan ta hopi. 

Cu e introduccion di My Digicel App, recientemente na e tienda 
di Digicel na Tanki Leendert, un empleado simpatico y servicial di 
tabata yudando clientenan instala e App riba nan telefon. 

Zodiac Merdia a entrega 
un cheque di 11.500 florin 



LOTTO, E Loteria di Aruba 
a entrega un cheque di 11.500 
florin di e wega Zodiac na F.B. cu 
a hunga su numbernan di suerte 
1722 y signo Piscis na Lucky Spot. 
Masha pabien na e feliz ganado. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 2 Mar, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.31 

1.33 


1.35 

Zwitserse frank 
(per 100) 

CHF 

175.58 

176.30 


177.10 

Pond sterling 

GBP 

2.12 

2.17 


2.23 

Japanse yen 
(per 10.000) 

JPY 

154.33 

155.74 


157.30 

EURO 
(per 100) 

EUR 

185.57 

187.26 


189.14 

Deense kroon 
(per 100) 

DKK 

24.20 

24.92 


25.72 

Noorse kroon 
(per 100) 

NOK 

20.07 

20.79 


21.59 

Zweedse kroon 
(per 100) 

SEK 

18.65 

19.37 


20.17 



'Meet and Greet' cu sr. Brad Butcher: 

LG Smith's Steak 
& Chop House 
ta presenta un 
dinner exclusivo 
cu Jordan Wines 

L . G . SMITh'S 


STEAK & CHOP house 


LG Smith’s Steak & Chop House conhuntamente 
cu Jordan Wines lo ta anfitrion di un dinner spe- 
cial pa sr. Brad Butcher, representante di Jordan 
Winery. 

E cena aki lo ta combina cu un ‘meet & greet’. E 
team culinario di LG Smith’s Steak &Chop House 
a traha un menu specialmente p’e anochi aki, ta 
nifica cu tur presente lo disfruta di un seleccion 
exclusivo. 

Deleita den un ‘4-course’ dinner, den un ambiente 
elegante cu biñanan for di portofolio di Jordan 
Wines, cada un perfectamente selecciona pa cada 
plato respectivamente. 

LG Smith’s Steak & Chop House conhuntamente 
cu Arion Wine Company, representante di bi- 
ñanan Jordan aki na Aruba a prepara un excelente 
anochi caminda cada plato lo wordo sirbi cu un 
glas di biña Jordan pa combina perfectamente cu e 
sabor y ingredientenan di e plato cu n’e momento 
ey nan ta disfruta. 

Como entrada lo sirbi un ‘Scallop and Arugula’, e 
segundo plato lo tin ‘Gnocchi Shrimps Lavender 
Sauce’, y e plato principal lo inclui ‘Beef Short 
Ribs’. Finalmente como dessert lo sirbi un Choco- 
late Dome. 

E dinner aki lo tuma lugar dia 10 di maart pa 7or 
di anochi y ta unicamente $115 pa persona cu ta 
inclui e ‘4-course dinner’ mas 4 glas di biña selecta 
personalmente pa sr. Brad Butcher, un experto 
den seleccion di biña. LG Smith’s Steak & Chop 
House ta extende un invitacion na tur amante di 
biña di calidad halto y tambe esnan cu kier dis- 
fruta di un anochi exclusivo na LG Smith’s Steak 
& Chop House. 

Ta recomenda pa haci reservacion yamando 
523-6195 of bishita e website di LG Smith’s 
Steak & Chop House www.lgsmiths.com . 

ABO tambe ta biba cu dolor? Bo tin dolor di lomba? Algun disco 
ta gasta? E nervio ta afecta y e dolor ta baha den bo pia? 

Bo schouder ta afecta y bo no por hisa bo brasa dor cu e ta haci 
dolor? 

Bo tin desgaste den e rudia y e rudia ta haci dolor. 

Bo tin scoliosis, es decir e weso di lomba ta un poco bira y ta dunabo 
hopi molester den bo lomba? 

Esakinan ta algun ehempel unda Feldenkrais ta haci un diferencia 
hopi grandi. 

Feldenkrais ta un metodo efectivo, basa riba movecionnan suave 
y poco-poco. Feldenkrais ta traha coneccionnan nobo den bo 
celebro. 

Y e movecionnan ta funciona manera informacion nobo p’e 
celebro cu por uza e curpa riba otro forma, riba un un mihor 
forma! 

Por ehempel bo ta sinta wak television tur anochi cu e lomba 
dobla paso esaki ta comodo. 

Den e posicion ey e lomba ta un poco rondo n’e parti abou 
di e lomba y asina bo ta pone masha presion riba e parti abou 
(lumbar) di e lomba. 

Despues di haci esaki pa basta aña, e doloman ta 
cuminsa na lomba abou prome de bez en cuandoy 
despues mas jrecuente. 

Esaki ta paso tur e peso di e cabes awor ta baha 
riba e weso di lomba abou. Y asina poco-poco e disco 
ta gastay bo por hasta crea un hernia. 

Na lugar di sinta cu e lomba bol, un mihor uzo ta 
pa sinta cu e lomba hol, paso eynan bo musculonan 
ta trahay no tin ningun peso extraordinario riba e 
parti lumbar di e lomba. 

Den e lesnan di Feldenkrais bo ta siña un 
mihor manera pa uza bo curpa, cu ta evita 
dolor, cu ta recupera bo vitalidad, cu ta 




lagabo sinti jong bek! 

Join e gruponan di Feldenkrais of tuma un sesion individual di Amy 
Lasten y sinti e diferencia mesora! 

E gruponan di Feldenkrais ta na Don Bosco tur diamars di 6 pa 7 
of tur diahuebs na MFA Paradera di 6 pa 7. Pa mas informacion, 
por tuma contacto cu Amy Lasten na cel 592-0770. 

Partido AVP un biaha mas a parti caha 
pa tira sushi durante paradanan grandi 





PA mas cu 25 aña caba partido AVP y su simpatizantenan ta 
haci entrega di cahanan pa tira sushi aden durante e paradanan 
di Carnaval. 

E aña’ki esaki no tabata diferente, cu lider di partido Mike Eman 
y su esposa Doina canando henter e ruta, a parti e cahanan cu a 
wordo ricibi cu man habri. 

Den fin di siman grandi di Carnaval, Partido di Pueblo Arubano 
AVP hunto cu su miembronan a cana e ruta di parada di Carnaval 
na San Nicolas y Playa entregando cahanan di sushi cu e sticker 
Happy Green p’e personanan cu ta bay mira Carnaval y pa tur 
esnan cu tin kavel. 

No solamente lider di e partido a cana e ruta cu e un grupo di 
miembro, pero tambe Parlamentario- y Ministernan tabata pre- 
sente tanto den dia como anochi. 

Diasabra mainta pa 8’or caba un container yena cu caha a yega 
San Nicolas, unda cu lider di partido hunto cu boluntarionan a 
cuminsa parti e cahanan rond di 9.30 di mainta, pasando henter 
e ruta. Mester bisa cu e contribucion aki a wordo ricibi cu hopi 
aprecio. Mescos tambe anochi unda por a mira, ademas di Prome 
Minister Mike Eman y su esposa Doina riba e ruta di Playa, Min- 
ister Paul Croes y Minister Benny Sevinger, kendenan riba ritmo 
di musica carnavalesco a disfruta di e evento aki cu partido ta 
haciendo pa 27 aña. 

Loke cu partido AVP ta parti ta un caha di carton den cual tin 
un saco, no di e plastic tradicional, pero di un material cu ta bio- 
degradabel, siguiendo di e forma aki cu e pensamento y vision di 
e partido berde pa haci Aruba mas “green”posibel. 

E ta algo di aplaudi, pasobra e partido berde ta cumpli debidam- 
ente cu e ley di saco di plastic. 

Riba e combinacion di foto por mira algo di e momentonan du- 
rante partimento di cahanan na San Nicolas y Playa. 




























































AWEMainta Diabierna, 3 Maart 2017 


23 



Circle [K Clubl clilUniversiclaU|niFAruba 
a célem'a San VaIentino?naTpgyiIjo*en 




CIRCLE K Club di Universidad di Aruba a bishita Paviljoen dia 
di San Valentino y a trece ambiente pa e grandinan pa celebra e 
dia aki cu e tesoronan di Aruba. Como Circle K Club su meta ta 
pa yuda comunidad, e miembro nan ta organisa diferente proyecto 
durante aña y semper ta corda riba nos grandinan. No tin nada 
mas satisfactorio cu trece alegria pa nos grandinan. 

Cu musica di caha di orgel “Nos Ambiente” di Nelson Sprok, a 
deleita tur presente y pa asina baila y gosa di un tremendo dia. Sin 
laga afo, nos grandinan a haya un treat di bolo, snacks y co’i bebe. 
Pa culmina e dia, Circle K Club a obsequia tur nos grandinan un 
regalito y asina dunanan e atencion cu nan merece. 

Circle K Club ta encurasha tur persona pa haci un acto di bondad. 
Un gesto chikito ta haci un diferencia den un persona su bida. 

Circle K Club di Universidad di Aruba lsier a gradici pueblo di 
Aruba pa kere den e Club y semper ta contribui na e proyectonan. 
Sin ayudo di nos comunidad esaki no lo ta posibel. 

Entre empleado y amigonan na Garage Cordia 






“CU tanto atencion mi ta sinti awe manera ta 50 of 45 aña mi 
tin”. Recientemente propietario di Garage Cordia Aruba, Hans 
Schnog a haya un sorpresa masha grandi ora cu el a yega trabao. 
E1 a topa cu un ambiente di alegria, como un gesto di aprecio y 
amistad di henter e staf y personal di Garage Cordia. 

Schnog ta splica cu e no a spera e sorpresa ald nunca. Ora un hende 
haci 70 aña e kier p’e dia bay keto, el a expresa, pero el a conclui 
na momento cu el a topa cu e bunita celebracion “manera cosnan 
ta bayendo awor ta tremendo”. 

Hans Schnog a cuminsa traha na aña 1969 cu su tata na Garage 
Cordia, cual e patriarca a establece na 1965. 

E compania tin un historia hopi largo. Garage Cordia a muda di e 
caya cu tabata conoci como verlengde Nassaustraat (awendia Caya 
Betico Croes) pa L.G. Smith Boulevard y despues p’e showroom y 
garashi actual na Camacuri. 

“M’a crece hunto cu e compania, p’esey mi t’asina orguyoso. Y mi 
a yega un edad, mi ta 70 aworaki, pero mi ta sinti awe manera mi 
ta 50/45”, asina Hans Schnog a expresa. 

E ehecutivo carismatico, manera e mes ta splica, ta hopi contento 
di ta bek den “full swing” awor despues cu aña pasa el a pasa un 
reto cu su salud. 

Aunke cu pensioen y no ta den funcion diario mas, Hans Schnog 
regularmente ta pasa na Garage Cordia pa bebe un kopi koffie of 
djis pa aprecia clientenan di hopi aña regresa pa sigui core den e 
miho auto di mundo, Toyota. 

Kok Optica a ricibi e 
ganadonan di campaña 
di San Valentin 

Angela y Ludwig a scoge un bril Tom Ford di nan gusto 



DURANTE e luna di februari, Kok Optica a cel- 
ebra e luna di amor y amistad den grandi. 

E famia di Kok Optica ta sumamente contento cu 
e acogida di e campaña y tur e cartanan di amor cu 
e keda publica rib’e rednan social. E siman aki Kok 
Optica a anuncia Angela Maduro y Ludwig Dirksz 
como e ganadonan absoluto di e campaña aki. 

“A pesar cu nos tabata den temporada di Carna- 
val, e acogida tabata tremendo y nos tabata tin un 
tarea hopi dificil pa saca e ganadonan entre tur e 
cartanan di amor cu asina hopi creatividad cu e 
participantenan a comparti cu nos”, asina Charles 
Croes, gerente di mercadeo di Kok Optica a duna 
di conoce. 

Diahuebs ultimo, Angela Maduro y Ludwig Dirksz 
a pasa na Kok Optica situa den caya grandi pa asina 
nan scoge un bril di solo di nan gusto di e coleccion 
di mas nobo di marca “Tom Ford”. Tanto Angela 
como tambe Ludwig ta fiel cliente di Kok Optica pa 
varios aña, sea bril di bista, bril di solo of lens, pues 
nan a keda hopi contento cu nan tur dos a gana un 
bril nobo di Kok Optica. 

Kok Optica ta gradici tur participante cu a forma 
parti di e campaña y a haci esald uno hopi exitoso. 
Na mes momento henter comunidad ta lceda invita 
pa ‘like’ Kok Optica riba Facebooky keda pendiente 
ya cu lo tin hopi mas sorpresa na caminda pa tur e 
amantenan di bril sea di bista of di solo. 


Recordatorio pa 

Anochi di informacion na Colegio 
EPI diabierna 3 di maart 2017 


COLEGIO EPI kier recorda tur studi- 
ante di scolnan secundario cu riba dia- 
bierna 3 di maart 2017 nan ta organisa 
un anochi di informacion unda lo duna 
informacion valioso na tur studiante di 
scolnan secundario. E anochi di infor- 
macion lo tuma lugar di 5:30 pm pa 
8:00 pm den e Auditorium di Colegio 
EPI, caminda cu lo tin varios booth di 
informacion di e opleidingnan. 

Meta principal di e anochi di infor- 
macion ta pa informa studiantenan 
di scolnan secundario EPB, MAVO y 
HAVO tocante e opleidingnan cu tin 
na Colegio EPI y kico ta e rekisitonan 
di admision. Ta importante pa tene 
na cuenta cu pa wordo acepta pa un 
opleiding mester cumpli cu e profiel 
cu e opleiding ta exigi. Colegio EPI ta 
encurasha mayornan tambe pa bin cu 
nan yiunan p’asina duna guia y sosten 


den nan decision pa scoge un estudio. 
Ora un studiante caba Colegio EPI e 
ta un profesional riba nivel intermedio 
(MBO). 

Hopi studiante ta dicidi cu nan kier 
sigui studia despues riba nivel HBO. 
Durante e anochi aki e studiante por 
haya mas informacion tocante esald y 
tambe lo tin oportunidad di papia cu 
studiantenan actual di Colegio EPI y 
nan experencia na scol. 

Pa e studiante cu ainda no ta sigur den 
cua ramo e kier sigui studia den fu- 
turo, Colegio EPI ta encurashe pa pasa 
bishita tur e boothnan presente p’asina 
e por haya informacion di tur opcion cu 
Colegio EPI ta brinda. 

Pa mas informacion di e anochi di infor- 
macion, un mapa di e campus y Colegio 
EPI en general por bishita e website na 
www.epiaruba.com. 


Papaya Ranch Bolas Criollas Team cu 

Invitacion pa Torneo 
di Himno y Bandera 

PAPAYA Ranch Bolas Criollas Team tin e sumo 
placer di anuncia apertura di temporada di Bo- 
las Criollas 2017 en conexion cu celebracion di 
Himno y Bandera. 

Weganan lo tuma luga 18 di maart 2017 na e Cen- 
tro di Bolas Criollas na Papaya Ranch, y e torneo 
aki ta pa clasificacion pa e Weganan Internacional 
cu lo tuma luga final di april 2017 na Corsou. 

Tur e ekiponan ta wordo avisa pa cuminsa train y 
corda inscribi na tempo, prome cu dia 8 di maart 
2017. 

Por tuma contacto libremente cu: 

Robert Feliciano na tel: 5833434 (despues di 
5:00pm); Dolf Boekhoudt na tel: 5832525 
(despues di 5:00pm). 

Papaya Ranch ta spera riba participacion di boso 
ekiponan na e torneo aki . 

Xpresa bo mes 

Cu UPP Aruba lo bira di nos atrobe 

Segur dad ta esencial p e trankilidad y felicidad di un pueblo! 

Pa; Candelario (Booshi) Wever 


AWE partido Union Patriotico Progresista, UPP, ta presenta e 
ultimo parti di e 4 puntonan esencial di UPP p’e campaña electoral 
benidero, cu nos ta considera e “speerpunten” di nos programa. 
Durante campaña 2013, UPP tabatin den su programa un capi- 
tulo cu ta trata Nos Seguridad. Pero mirando cu e situacion di 
criminalidad a para bira mas pio, UPP ta considera cu e punto di 
Nos Seguridad mester bira un punto di atencion urgente, pues un 
“speerpunt”, pa atende den un proximo gobernacion. 

Den e ultimo articulonan di UPP nos a enfoca riba e aspectonan di 
“Good Governance” como instrumento pa soluciona problemanan 
den nos gobernacion na Aruba. 

Nos a atende nos educacion como un herment pa alcanza e desaroyo 
di nos ciudadanonan na un forma igual y cu ta un di INCLUSION. 
Tambe nos a mustra riba e aspecto di Arubianizacion cu ta hopi 
necesario pa nos elemina e segregacion aki na Aruba y traha den 
unificacion di nos pueblo. 

Y e di 4 punto aki mester percura y garantisa e trankilidad y feli- 
cidad di nos pueblo. 

SEGURIDAD 

No cabe duda cu un di e inkietudnan mas grandi cu ta biba bou 
di nos pueblo t’e sentimento di inseguridad. UPP kier ta bon cla 
aki, cu aki no ta trata di un percepcion, sino di un realidad. Sigur 
ora nos papia cu nos hendenan y nos lesa noticianan tur dia, ta 
bisto cu a yega e momento pa haci algo n’e situacion di inseguridad 
reinante ald na Aruba. 

E motibo number uno cu ta biba bou di e pueblo ta, cu gobernan- 
tenan por haci lolce cu nan kier, y nan ta tapa pa otro y ta “get 
away”!! 

Pesey pa UPP ta hopi importante e introduccion di e reglanan 
di “Good Governance”. Cu esaki na vigor, ningun gobernante, 
Parlamentario, ambtenaar etc., etc, lo por scapa. Den e parti di 
Arubianizacion nos a atende tambe e aspecto di nos capacidad di 
carga, unda cu nos mester realisa cu Aruba ta yen. 

UPP ta para pa un integracion, pero alabez percura pa caba cu e 
maneho di “open door” y “free for all” den otorgamento di permiso 
di estadia y di trabou. 

Lo bin cu un maneho estricto di “zero coruption” y “zero exception” 
y na unda lo tin screening tanto pa cu pasado criminal y tambe pa 
cu malesa contagioso y cronico. 

Lagando ken cu ta drenta sin e control necesario, segun raport al 
respecto, ta un di e causanan di tanto atraco ald na Aruba. Pesey 
mester trece e maneho estricto cu a wordo hiba entre november 
2005 y fin di october 2009 back, haciendo esald kizas un poco 
mas eficiente, pero cabando cu e caos cu tin y cu ta conduci n’e 
“free for all” cu tin awor cu a conduci n’e aumento drastico di e 
criminalidad aki na Aruba. 


Alabez mester bin mas control na nos fronteranan. Esald ta habri 
manera un sefta n’e momentonan aki, cu e consecuencia cu hen- 
denan por drenta Aruba hopi facil. 

UPP lo no bin cu solamente e radar bek, pero lo haci uzo di tecno- 
logia moderno y no mucho caro pa por vigila nos costanan. 

Lo pone tambe postnan di vigilancia na unda ta 
conoci, cu tin traficacion di hende den un forma ilegal. 
E tecnologia moderno ki lo por sirbi tambe ora bay haci “inval”-nan, 
pa di e manera ey por tin un bista total di e situacion. 

Tambe ta necesario pa elimina e fragmentacion cu a tuma lugar 
den e cadena di control cu ta existi den ehecucion di e ley di LTU 
y centralisa esaki atrobe. 

Tur esaki ta bay den combinacion cu ponemento di camaranan na 
multiple lugar y barionan y alabes un aumento di vigilancia policial. 
Di e forma ald nos pueblo por sinti su mes protehi. Naturalmente 
mester pone fondonan disponibel pa nos cuerponan por funciona 
manera mester ta. 

Den henter e cadena den combatimento di criminalidad nos 
NO por lubida esnan cu ta traha den e sector priva. Tin varios 
compania priva cu ta traha riba e tereno di seguridad. 

Sigur nan ta aporta no solamente n’e companianan cu ta haya e 
servicionan ald, pero tambe indirectamente e pueblo ta wordo sirbi 
cu e trabou di seguridad cu nan ta haci, aunke hopi biaha pueblo 
no ta ni ripara esaki. Y nan aporte sigur tayuda den combatimento 
di criminalidad. 

Pesey UPP ta convenci cu tanto e companianan ald como nan 
empleadonan mester wordo sosteni. 

E sosten ald por wordo haci por medio di cursonan cu ta wordo 
duna dor di expertonan den ramo aki y certifica nan tambe, manera 
ta sosode p.e. na Hulanda. 

Hisando e nivel di empleadonan den e sector aki mas ainda, au- 
tomaticamente mester yega na un sueldo minimo p’e sector aki. 

E ultimo aki ta cuadra cu e intencion den e programa di UPP pa 
cambia e ley di sueldo minimo di tal forma cu lo mester existi un 
sueldo minimo pa cada categoria di empleo. 

Profesionalisando e sector aki mas ainda, sigur lo contribui den 
combatimento di criminalidad den su totalidad. 

Di e forma ald ta elimina e sentimento di inseguridad serca e pueblo 
y ta contribui n’e tranldlidad bou nos pueblo. 

Den e dianan nos dilanti nos lo amplia mas riba e aspecto di se- 
guridad. Pueblo sigur ta anhela pa bin cambio riba e situacion di 
seguridad ald na Aruba. 

Y UPP ta sigur di por contribui den esaki, y cu e boluntad y de- 
terminacion di tur, e cambionan necesario lo wordo ehecuta. Tur 
esnan cu tin comentario of kier tuma contacto cu UPP por haci 
esaki na upp.unista@gmail.com . 

UPP e alternativa real y viabel. 

NEVI di Hulanda dunando curso riba compra, "sourcing" y maneho di contract 


Curso specialisa pa empleadonan di Hospital, SETAR, ELMAR y IMSan 




RECIENTEMENTE, Dr. Horacio E. 
Oduber Hospitaal a organisa un curso 
di 4 dia facilita pa NEVI, unda cu 
18 cursista cu ta traha na Hospital, 

SETAR, ELMAR y IMSan a haya 
mas conocemento specialisa riba 
tereno di compra, “sourcing” y 
maneho di contract. 

Sr. Anthony Irausquin, 
manager Inkoop & 

Logistiek di Hospital den 
pasado a tuma diferente 
curso di NEVI y tempo £, 

cu e tabata na Hulanda a 
cera conoci cu e facilita- 
dor sr. John Weinstock. 

Ora a nota cu na Hospital 
tabatin un necesidad pa mas 
conocemento riba tereno 
di compra y maneho di con- 
tract, el a acerca Weinstock 
pa organisa un curso na Aruba. 

Entretanto e di dos curso a tuma luga reci- 
entemente y a conta tambe cu participacion 
di otro companianan grandi na unda a logra 
cera un grupo di 18 cursista, cu tambe a 


inclui e boticario di 
Hospital, esta Carl 
Lew Jen Tai y dos di 
su coleganan. 

Sr. Lew Jen Tai, 
kende ta e persona 
encarga cu compra y 
logistica di e botica 
di hospital, a laga sa 
cu e informacion a wordo treci na un forma 
cu tur hende por a compronde y nan 
a siña hopi cos nobo. 


E. o. a repasa e desaroyonan mas nobo riba 
tereno di compra durante di e curso inten- 
sivo aki. 

E ta mira un beneficio grandi den e hecho 
cu dos di su coleganan di botica tambe a 


atende e curso, pa asina nan tur tres tin e 
mesun informacion pa traha cu ne y asina 
ta riba mesun nivel. 

E participacion di e representantenan di 
otro companianan tambe a contribui cu un 
intercambio interesante durante di e curso, 
el a agrega. 

Anthony Irausquin a subraya e importancia 
di e profesionalisacion di tur hende cu ta 
traha den e ramo di compra y a splica cu lo 
tin mas di e tipo di cursonan aki den futuro 
cercano p’asina tur departamento di hospital 
tin e mesun informacion y conocemento 
tocante di “sourcing”, compra y maneho 
di contract. 

NEVI, e asociacion Hulandes pa 
maneho di compra, ta ofrece cur- 
sonan pa yuda profesionalnan 
trahando den e ramo di compra. 
E cursonan e. o. ta yuda e 
“inkoopmanager” desaroya su 
strategia di compra di acuerdo 
cu e compania cu ta traha p’e 
y con pa desaroya un miho 
maneho di contract. 

Durante di e training sr. Wein- 
stock, mescos cu e cursistanan a 
observa cu sigur tin un necesidad 
y e peticion a wordo haci tambe, pa 
ripiti e curso aki pa mas persona por pro- 
becha di e informacion den nan trabao, y 
pa organisa un curso avansa pa esunnan cu 
ya a completa e prome curso. Pabien na tur 
participante cu a caba e curso aki cu exito. 

Politica a bira peligroso pa practicá na Corsou! 


WILLEMSTAD - Aunke Presidente y Griffier di Parlamento di 
Corsou no a ricibi un carta oficial serca señora Omayra Leeflang, 
nos a haña confirmacion cu e lider politico di su partido Un Korsou 
Hustu a manda un mensahe electrónico cu un mail no-firmá pa 
Presidente di Parlamento caminda e ta expresá su inconformidad 
cu manera cosnan ta bayendo awendia den Parlamento. 

Un mensahe electrónico y un ‘attachment’ no ta un carta oficial, 
pero talbes esey lo lceda entregá mas den curso di awe, pasobra ta 
for di ayera e señora politico ta comentando riba e situacion cu e 
ta considerá sumamente grave den nos Parlamento. 


Pero si ken cu ta por drenta Parlamento tambe lo por haña hende 
drenta Parlamento venená koffie y haci hende malo. 

Y como cherry riba e bolo tabatin e atake traicionero contra Gisélle 
MacWilliam di forma traicionero y esey a ilustrá cu tur Parlamen- 
tario cu ta sinta cu lomba pe porta, bo no sa ken ta bin bo tras. 
Ta ampliamente conoci rónd mundo caba con e atake traicionero 
a bay y te ainda Jacinta Constansia ta será den prison pa investigá 
e caso profundamente, pero asina Jacinta por a claba MacWilliam 
hasta cu cuchiu. 


E1 a agregá cu mientras e no haña respondi di Presidente di Parla- 
mento ki medida ta bay tuma pa garantisá seguridad di e miem- 
bronan, e no ta asisti na reunionnan di Parlamento después di e 
incidentenan cu a tuma lugar dia 14 di januari den Parlamento 
caminda hendenan no autorisá a sinta riba stul di Presidente y a 
usa ekipo di transmision. 

Ademas di esey un ciudadano (un abogado local ligá ne clup di 
MFK) y kende no ta autorisá a proclamá su mes como Griffier 
sustituto, pero ta obvio cu e episodio no tin algun clase di balor, 
pasobra e reunion no tabata legal. De facto e reunion tabata total- 
mente ilegal. 

E miedo cu Parlamentario Leeflang tin ta cu por tin hende cu ta 
pone presion riba trahador di Parlamento siendo cu ta un mayoria 
legal mag yama reunion. 

Esey a sosodé ora cu Pik Pisas a yama reunión, pero un grupo di 
bandolero a viola tur regla pa haci loke nan tabata lder a haci. 
Leeflang a denunciá cu nunca a investigá e cos aki y no por investig’é 
tampoco pasobra un di e personanan cu mester haci investigacion 
ta Pik Pisas y e mes a participa na ilegalidad. 


E lider politico husto a denuncia cu no ta bon pa trahadornan di 
gremio cu ta sali nan cas mainta bay traha tin cu keda exponé na 
violencia y presion. 

Den e caso aki e grupo di 12 cu manera nan ta yama nan mes a 
cometé e entrada forsoso y mester investigá esaki. 

Esey tambe ta pone cu un hende no por sinta cu lomba mas den 
Parlamento. 

Tampoco mester sosodé cu politiconan inmoral ta pone presion riba 
trahadornan di gremio y mester por haci reclamo contra di esaki. 

Manera un liña córá señora Leeflang a keda insisti cu bou di e 
constelacion aki e no ta bay reunionnan di e Parlamento actual. 
Palabra ta na Presidente di Parlamento pa bin cu solucion y intro- 
duci medida manera cu no por habri y sera porta di sala pa loco 
durante reunion. 

Pero si e grupo di 12 ta haña cu no tin problema, laga nan bay sinta 
cu lomba p’e porta. 

Mas ridiculo ainda lo bira si pone Polis den sala. Tin Parlamentario 
ta cana cu dos Polis bodyguard caba y awor ta bay pone mas polis? 
Awero no ta sobra Polis pa protehá e pueblo. 


Pa casonan di promé instancia. 

OM y Corte Comun 
di Husticia a firma 
combenio di Corte 



WILLEMSTAD - Procurador-General (PG) y Presidente di Corte Comun di 
Husticia a firma un combenio di Corte den cual a palabrá con ta atendé y plania 
casonan di Promé Instancia y di Apelacion na Córsou, Sint Maarten, Bonaire, 
Sint Eustatius y Saba. 

Te cu awor e Ministerionan Publico individual tabata palabra e combenionan riba 
base individual. 

Aunke cada un combenio tabata parecido, tabatin si caminda pa mehoracion pa 
logra mas sincronisacion, consistencia y uniformidad pa lolce ta tratá e palabra- 
cionnan. 

Esaki ta di importancia pa motibo cu e palabracionnan den practicá tin influencia 
directo riba otro relacioná cu lugar pa traha sita den Corte cu tin cu ser repasá di 
un for eficiente riba cada un isla. 

Cu e combenio nobo aki a traha pa promé biaha tambe palabracion tocante 
planificacion y disposicion di casonan den apelacion. 

Esaki ta necesario pa motibo cu e casonan den apelacion ta keda tratá pa 
combinacionnan di Hof y dos Abogado-General (AG) p’e 5 islanan. 

A palabra cu tur aña ta bay evaluá e contenido y ehecucion di e combenio. 

Airport ta péstá cu droga. 

Acusado Dominicano a bay base 
FOL cu maleta yen di cocaina 

WILLEMSTAD - Ta casi increibel e cantidat inmenso di co- 
caina cu e cuidadano Keltin Sint Jacoba a trata na exportá dia 16 
di novémber 2016. 

E hóben aki di 27 aña di edad, kende a nace na Republica Domini- 
cana a presentá den sala di Corte diarazon y a reconosé su fayo 
cometé p’e hecho di a trata na exportá 11040 gram di cocaina, es 
desir 11 kilo di cocaina. 

E1 a bisa cu tantu e mes como su famia a sufri teribel di e hecho 
cu ningun hende no por a pensa cu e lo por tabata capas di hinca 
su mes den un acto castigabel manera esald. 

Mas aleu el a sigui bisa cu ta duele masha, pero ta debi na su nece- 
sidad di placa como e tabatin debe na Island Finance y tambe cu 
e kier a celebrá un fiesta di cumpliaña di su yiu hómber. 

Su yiu hómber tin 4 aña di edad. 

Hecho ta cu el a haña e maleta cu droga aden di un tal Dino, cla 
pa entregá na un otro colega di su trabou, kende lo a percura pa 
pone e maleta riba pista di transportacion di maleta p’esald sigui 
pasa bay. 

Como tal el a ricibi 8100 florin di recompensa p’e acto castigabel 
cometé. 

E colega en cuestion, di cua Keltin Sint Jacoba, no a mencioná 
nómber, na ultimo momento no lder a cooperá mas. 

Asina ey e acusado a hañ’é ta regresá cas cu e droga, pero autori- 
dadnan a par’é na caminda, listra den e auto, rijs riba e maleta cu 
despues a resultá cargá cu e droga. 

Den su saco a haña e bulto di placa na biyetenan di 100 florin, cu 
t’e suma cu a pag’e. Den su saco di carson tabatin un otro suma 
mas chikito di 154 florin cu si ta pértenecé na Keltin. 

Un fayo cu a lceda cometé di parti di Fiscal di Ministerio Publico 
señora mr. Altagrasia Martis mesora a capta atencion di abogado 
mr. Saran Inderson, kende a mustra cu e documentonan di labo- 
ratorio ADC no ta cuadra ku e caso den tratamento, como tal 
no por huzga su cliente a base di e documentonan incorecto cu 
a subi mesa. 

Riba peticion di Fiscal señora Martis, Huez a suspende e sesion 
den Corte pa un rato di manera cu e Fiscal por a bay oficina rá- 
pidamente bay consultá riba e documentonan. 

Despues di reanudá tratamentu di e caso, Huez tóg a considerá 
Keltin Sint Jacoba, kende ya a admiti su culpa, divulgando na 
autoridadnan cu ta cocaina tabatin den e maleta. 

E cocaina a keda confiscá, pero e suma di placa ricibi di 8100 
florin tambe. 

Fiscal a pidi un castigo di prizon di 48 luna di cua 12 luna condi- 
cional, kitando e periodo den aresto preventivo y un periodo di 
prueba di 3 aña. 

Aunke ta trata di un cantidad enorme di cocaina loke el a purba 
transportá, a conta na su fabor e hecho cu nunca anterior e no 
tabatin di haber cu husticia. 

Huez su sentencia a bira 42 luna di prizon di cua 12 luna condi- 
cional y un periodo di prueba di 3 aña. 


Fundacion Pa Nos Muchanan ta organisa workshop: 

Traha un budget efectivo 
pa bo Centro di Cuido 

PA cabesantenan di Centro di Cuido di mucha y persona cu 
ta bay lanta un Centro. 

Fecha curso: 11 di maart 2017. Orario: 9:00am - l:00pm 

Pa inscribi y pa haya mas informacion tocante e curso, tuma 
contacto cu nos na 588-0856 of 583-4247 of pasa cerca nos 
na Cumana #2 of e-mail: 



Diasabra awor 

Escritor Denis Henriquez lo 
presenta 'Het sterven van Rebecca 
Lopez Ikario' na van Dorp Dakota 


DIASABRA awor dia 4 di maart, e autor Arubano Denis Hen- 
riquez ta na Van Dorp Dakota, di 11.00 a.m te cu 1.00 p.m, 
pa presentacion di su ultimo novela: Het Sterven van Rebecca 
Lopez Ikario. 

Denis Henriquez ta bon conoci pa su siguiente obranan: Mayan 
Dalia lo ta mi Dalia, Fenchi a gana premio mayo, The Mad- 
Tparty, E soño di Alicia. Tur esaki riba tereno di Teatro. 

Den obranan di poesia: Kas Pabow, Lenga di mi mama, y Aruban 
Landscapes. 

Novelanan cu Denis Henriquez a scirbi ta: Zuidstraat, Delft 
Blues y De zomer van Alejandro Bulos y e ultimo “Het sterven 
van Rebecca Lopez Ikario. 

Denis Henriquez ta conoci serca studiantenan di tur tempo cu 
a scoge pa lesa Zuidstraat pa nan lista di Arubaanse literatuur. 

Su novelanan ta duna e lesador un bista di e bida den un caya 
of bario na Oranjestad den añanan ‘50 y ‘60 di siglo pasa. 

Pues bo ta bon-bini na Van Dorp Dakota diasabra awor pa topa 
cu Denis Henriquez y lague firma su buki pa bo. 

De Wit & Van Dorp Stores ta un compania local cu ya ta forma 
parti di comunidad di Aruba pa mas di 65 aña. Bishita nos pagina 
di Facebook: Dewit Vandorp. March 2, 2017 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu tristeza na nos curason nos ta anuncia 
fayecimento inesperadamente di: 



Fe Esperanza 
Henriquez Rosario 

Mihor conoci como"Niña" 

*18-01-1954 -+02-03-2017 

Acto di entiero lo wordo anuncia despues. 


TfficL 

'Puetenai 

Cumana #44 ^ Tel: 586-4444 / 733-2906 

E: royalfuneralhome#hotmail,com / 593-0857 / 731-5B47 

Gradicimento 

Den nomber di su yiunan, nieto y nietanan, rumanan 
y demasfamia 

Nos kier a gradici tur esnan cu di un of otro manera a 
mustra nan attencion den e dianan dificil aki. 



Anna Maria Hoek 

Un danki na stichting HOPE cu a cuida Mama Anna 
durante e ultimo aña nan aki. 

Na Royal funeral home pa e tremendo servicio. 

Alavez nos kier a invita tur hende pa 3 santo sacrificio 
di misa cual lo tuma lugar: 

Dia 2 maart, 3 di maart y diaranson 8 di maart 2017 
na misa San Fransisco na Playa 
Maart 8, despues di misa lo tin un rosario na cas 
Driemasterstraat 18. 

Cu nos querida Mama, sosega na paz. 





çjnmerd C iSótne**^ 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Na nomber di su yui, mama y demas famia nos kier 
a gradici tur esnan cu di un manera of otro a 
mustra atencion durante bida, fayecimento y 
entiero di nos defunto stima: 



Ludwina F. Croes-Trimon 

Mihor conoci como"Dina" 


Gradicimento special ta bay na 
Aurora Funeral home pa nan bon servicio y 
amabilidad. 

E susters y broeders di piso 4 niet snijdend pa nan 
bon cuido y trato cu semper nan a brinda. 

Dr R. Jonkhoff pa su bon trato. 

Na Omar Kock, OslinTrimon y LeanderTrimon pa a 
toca bunita na misa. 

Na sra Coleta Zschuschen cu a cuide cu hopi 
cariño. 

Na e encargado nan di parokia Paradera cu tawata 
dune su Santa Communion na cas. 

Na tur esnan cu a manda krans. 

Na Litelife medicab pa nan bon servicio. 
Danki di curason na un y tur cu di un manera of 
otro, via media social, telefon, email, personal of 
otro a duna palabra di consuelo, esakinan a keda 
hopi aprecia pa henter famia. Danki na tur cu a 
asisti famia cu e tramitenan necesario e ultimo 
dianan aki. 


Oracion pa nos defunto stima lo keda den ceno 
familiar. 

Disculpa si den nos tristesa nos por a lubida algun 
persona pa gradici. 




Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Gradicimento 


Pa medio di esaki famia Hernandez kier a gradici 
tur esnan cu a sostene y compaña nos durante 
fayecimento y entiero di: 



Frans Hernandez 


Un danki na tur. Especialmente na Aurora Funeral 
Home pa su exellente servicio.Tambe na Cas 
Cristelle y Sra Sira Dirksz. Demas familiares, 
amigo(a)nan, conocirnan, boso sosten tabata un 
gran Consuelo pa nos. 



Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Gradicimento / Invitacion 


Pa medio di esaki famia Tromp kier a gradici tur 
esnan cu a sostene y compaña nos durante 
fayecimento y entiero di: 



Maria RofinaTromp 

Un danki na tur. Especialmente na Aurora Funeral 
Home pa su exellente servicio.Tambe su bon 
bisiñanan, Sra Marietta Wanopa di Rode Kruis, Piso 
4 di Dr. Horacio O. Hospital, Ursulina Marin-Wolter 
y famia. Demas familiares, amigo(a)nan, conocir- 
nan, boso sosten tabata un gran consuelo pa nos. 
Alaves nos kier invita pa 3 Santo Sacrificio di Misa 
cual lo tuma lugar na Misa San Francisco pa Playa 
dia: 

Diasbra 4 di maart 2017 pa 7'or di anochi 
Diadomingo 5 di maart 2017 10tor di mainta 
Diamars 7 di maart 2017 12'or di merdia 

Bo(so) presencia lo ta altamente aprecia. 

Minister Paul Croes: 

Campaña #ST0PAW0 ta continua 

ABUSO di mucha ta un di e tematicanan mas preocupante 
den nos comunidad. Sea ta trata di abuso fisico, emocional, 
verbal of sexual, mester pone un stop na dj’e mas lihe cu ta 
posibel, mirando e daño cu cualkier forma di abuso ta laga atras. 

Pa conscientisa pueblo di Aruba di e tema aki, Minister Paul 
Croes a inicia na aña 2014 un campaña di conscientisacion y 
prevencion yama #STOPAWO. Un campaña cu a ricibi aten- 
cion masal for di pueblo y cu recepcion total. 

Pueblo di Aruba henter por mira atras y corda riba e campaña 
ald, na unda un y tur por a mustra nan apoyo y sosten pa cu e 
campaña #STOPAWO, wantando e famoso borchi di e cam- 
paña, tumando un foto cu esaki y compartie den medianan 
social. 

E campaña a resulta den un exito total mirando e conscienti- 
sacion cu el a trece cu ne den henter nos comunidad. 

Pa es rason, Minister Croes a escohe pa un biaha mas continua 
cu e campaña aki, pero awor den su forma original. Despues cu 
na aña 2015y2016a scoge pa tene e campaña den un forma 
mas administrativo, awor un biaha mas ta e momento pa pueblo 
mustra nan desaprobacion pa cuallder forma di abuso di mucha. 

E campaña #STOPAWO pronto lo reactiva y Minister Croes 
ta conta cu apoyo y sosten di pueblo henter pa den un forma 
preventivo, un biaha mas conscientisa nos comunidad di e 
problematica aki, y hunto pone un STOP na tur forma di 
abuso di mucha. 



Jeep ta bolter 
na Savaneta 



DIARANSON anochi, alrededor di 9’or y mey, un accidente 
a sosode riba caminda di Savaneta, caminda un jeep a bolter 
ora cu cu nan tabata saliendo di un restaurant. 

E chauffeur pa un of otro motibo a baha caminda y bolter banda 
di e brug. Ningun persona a resulta herida. 

Pa combati benta di droga 

Husticia a haci 
entrada hudicial 
na Royce Hotel 
na Savaneta 






AYERA tardi, dado momento por a constata un movemento formal di Polis di 
varios unidad, kendenan a dirigi nan mes na Royce Hotel na Savaneta. 

Nos por a compronde, cu despues di a bin ta vigila e sitio aki, cu manera el a 
bira conoci, ta un neishi di benta di droga, bao di vigilancia di Huez Comisario 
y Fiscal, unidadnan di Combatimento di Narcotica a dicidi di haci un entrada 
hudicial. 

Te awor, un total di 3 persona a keda deteni, kendenan t’e sospechoso di ta bende 
droga na dicho lugar. No ta exclui cu mas hende por keda deteni proximamente. 

DIAHUEBS den oranan di mainta, 
a bati alarma pa un turista cu confronta 
problema bou awa y a hoga na altura 
di Nikki Beach. E tabata buceando cu 
e compania S.E. Aruba Fly ’n Dive. 

Pa 12:30pm, dr. Alvarez a constata 
morto di Donovan Johnson, naci na 
Merca dia 27 di juni 1961. Johnson. 
E curpa a wordo confisca pa continua 
cu investigacion y determina e causa 
exacto di su morto. Paz na su restonan. 


Diadomingo 5 di maart 201 7 

Invitacion pa 
yegada di Birgen 
Peregrino di Fatima 

REVERENDO Pastoor Daniel W. Szpila di parokia Birgen di 
Fatima Dalcota ta invita tur parokiano, Comunidad Portugues, 
y pueblo di Aruba en general pa asisti na yegada di Birgen Per- 
egrino di Fatima, diadomingo awor, 5 di maart 2017, pa 4:45 
pm riba parkinglot di Pius X school. 

Hunto nos lo sali den procesion pa misa di Fatima Dakota sigi 
pa un Santo Rosario y nos lo clausura cu un Santo Sacrificio di 
Misa pa 6’or di atardi. Un suplica ta si tur fielnan por bin cu 
un flor cu lo wordo poni den vaas grandi dilanti di e imagen. 

Ademas, diahuebs 9 di maart 2017, pa 7’or y mey di anochi 
lo tin un charla yama IGLESIA den Cas Parokial na Dakota. 
Ministronan extraordinario, lectornan, sirbidornan, ushers, col- 
lectantnan, koornan, gruponan di oracion, tur e fielnan ta keda 
invita pa asisti. Esaki ta un invitacion di Area Liturgia. 

Dia 10 di maart 2017, ta cuminsa nobena na honor di San Hose. 
Santo Rosario y oracionnan lo ta despues di caminda di cruz cu 
ta cuminsa pa 6’or y mey sigui pa Santo Sacrificio di Misa pa 
7’or. Tur deboto ta bon bini. 


Oracion mundial pa paz y 
mas amor y miser icordia 

Skirbi pa: Sweetheart Lady Esperanza 

BENDICIONA bo nomber ta, Oh Rey di Universo 
Tata, Creador y Autor di paz y amor, y misericordia 
Dios Todopoderoso bendiciona cada alma cu ta biba riba Tera 
Cu Tata Santo su paz y amor y misericordia y gracia y forsa 
Mara e luz di Dushi Hesus drenta den cada curazon y kibra cu tur 
Spirito di rabia, di miedo, di enfermedad y desunion y guera. 
Manda Tata su bendicion y misericordia y proteha tur alma di tera 
Cu mantel di husticia y paz, pa asina tur por cana den caminda di 
Luz y berdad y paz y amor y bida, den nomber di Hesus, Amen. 


Parke Nacional Arikok 
ta presenta e prome 

'Nochi di Pelicula' pa 2017 

DIASABRA4 di maart, Parke Nacional Arilcok lo ta organi- 
sando e prome ‘Nochi di Pelicula’ pa aña 2017. E biaha aki lo 
mustra e ultimo episodionan di e serienan di BBC Earth, Life 
Story ‘Parenthood’ y di Earth Flight ‘Making of Earth Flight’, 
den cual lo recapitula e serie y mustra e tecnica cu a ser uza 
pa filma e serie. 

E anochi di pelicula lo tuma lugar desde 7:00 pa 9:00 pm di- 
lanti ‘Centro di Bishitante’ di Parke Nacional Arikok. E ano- 
chi di pelicula ta completamente gratis cu posibildad pa cumpra 
algo di come y di bebe na prijs rasonabel. 

Manda bo E-mail na noticia@awemainta.com 

